CELEX: 32010R0761
Language: et
Date: 2010-08-25 00:00:00
Title: Komisjoni määrus (EL) nr 761/2010, 25. august 2010 , millega muudetakse määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) lisa toimeaine metüülprednisolooni osas  EMPs kohaldatav tekst

26.8.2010   
            
            
               ET
            
            
               Euroopa Liidu Teataja
            
            
               L 224/1
            
         KOMISJONI MÄÄRUS (EL) nr 761/2010,
   25. august 2010,
   millega muudetakse määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) lisa toimeaine metüülprednisolooni osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Euroopa Liidus toiduloomade veterinaarravimites või loomakasvatuses kasutatavates biotsiidides kasutamiseks ettenähtud farmakoloogiliste toimeainete jääkide piirnormid tuleb kehtestada kooskõlas määrusega (EÜ) nr 470/2009.
            
         
               (2)
            
            
               Farmakoloogilised toimeained ja nende liigitus loomsetes toiduainetes sisalduvate jääkide piirnormide järgi on sätestatud komisjoni 22. detsembri 2009. aasta määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) (2) lisas.
            
         
               (3)
            
            
               Metüülprednisoloon on kantud määruse (EL) nr 37/2010 lisa tabelisse 1 lubatud toimeainena veiste puhul (lihaskude, rasvkude, maks ja neer), välja on jäetud need loomad, kellelt saadakse inimtoiduks ettenähtud piima.
            
         
               (4)
            
            
               Euroopa Ravimiametile on esitatud taotlus laiendada olemasolevat kannet metüülprednisolooni kohta ka veistelt saadud piimale.
            
         
               (5)
            
            
               Veterinaarravimite komitee soovitas kehtestada metüülprednisolooni jääkide ajutised piirnormid veiste piima puhul ning jätta välja kirje „ei kasutata loomade puhul, kellelt saadakse inimtoiduks ettenähtud piima”.
            
         
               (6)
            
            
               Seepärast tuleks muuta määruse (EL) nr 37/2010 lisa tabelis 1 kannet metüülprednisolooni kohta, et lisada jääkide ajutised piirnormid veiste piima puhul ning jätta välja olemasolev kirje „ei kasutata loomade puhul, kellelt saadakse inimtoiduks ettenähtud piima”. Kõnealuses tabelis kehtestatud metüülprednisolooni jääkide ajutised piirnormid kaotavad kehtivuse 1. juulil 2011.
            
         
               (7)
            
            
               On asjakohane näha ette mõistlik ajavahemik, et asjaomased sidusrühmad saaksid võtta vajalikke meetmeid uute jääkide piirnormide järgimiseks.
            
         
               (8)
            
            
               Käesolevas määruses sätestatud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 37/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 25. oktoobrist 2010.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. august 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 152, 16.6.2009, lk 11.
   
      (2)  ELT L 15, 20.1.2010, lk 1.
   
      LISA
      Määruse (EL) nr 37/2010 lisa tabelis 1 asendatakse kanne metüülprednisolooni kohta järgmise kandega:
      
         
                     Farmakoloogiline toimeaine
                  
                  
                     Markerjääk
                  
                  
                     Loomaliik
                  
                  
                     Jääkide piirnormid
                  
                  
                     Sihtkoed
                  
                  
                     Muud sätted (vastavalt määruse (EÜ) nr 470/2009 artikli 14 lõikele 7)
                  
                  
                     Terapeutiline liigitus
                  
               
                     „Metüülprednisoloon
                  
                  
                     Metüülprednisoloon
                  
                  
                     Veised
                  
                  
                     10 μg/kg
                  
                  
                     Lihaskude
                  
                  
                      
                  
                  
                     Kortikoidid/glükokortikoidid”
                  
               
                     10 μg/kg
                  
                  
                     Rasvkude
                  
                  
                      
                  
               
                     10 μg/kg
                  
                  
                     Maks
                  
                  
                      
                  
               
                     10 μg/kg
                  
                  
                     Neer
                  
                  
                      
                  
               
                     2 μg/kg
                  
                  
                     Piim
                  
                  
                     Ajutised jääkide piirnormid kaotavad kehtivuse 1. juulil 2011.